বুধবার বিকেলে ক্রিকেট অস্ট্রেলিয়ার ডাক্তার পিটার ব্রুকনার জানান, ‘হিউজের অবস্থা স্থিতিশীল৷ বিপদ এখনও কাটেনি৷’ জাতীয় দলের সতীর্থকে দেখতে এদিন সকালেই সিডনির সেন্ট ভিনসেন্ট হাসপাতালে যান অস্ট্রেলিয়া অধিনায়ক৷ ক্লার্কের সঙ্গে হাসপাতালে যান অজি উইকেটকিপার ব্যাটসম্যান ব্র্যাড হাডিন৷ মঙ্গলবার এসসিজি-তে শেফিল্ড শিল্ডে ব্যাটিং করার সময় শন অ্যাবটের জোরাল বাউন্সার হিউজের মাথার পিছন দিকে হেলমেটে লাগে৷ মাঠেই অচৈতন্য হয়ে পড়েন তিনি৷ মাঠেই প্রাথমিক চিকিৎসা করেন নিউ সাউথ ওয়েলস দলের ডাক্তার জন অরচার্ড৷ এর পর হিউজকে দ্রুত হাসপাতালে নিয়ে যাওয়া হয়৷ মস্তিস্কে অস্ত্রোপচার করায় সামান্য অবস্থার উন্নতি হলেও বিপদ কাটেনি৷